
Κατάτμηση του Τμήματος Φιλοσοφίας, Παιδαγωγικής και 
Ψυχολογίας της Φιλοσοφικής Σχολής του Αριστοτε- 
λείου Πανεπιστημίου Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. του άρθρου 6 παρ. 6 του Ν. 1268/82 «Για τη δομή και 
λειτουργία των Α.Ε.Ι.» (Α' 87), όπως συμπληρώθηκε με το 


άρθρο 48 παρ. 1 του Ν. 1404/83 «Δομή και λειτουργία των 
Τ.Ε.Ι.» (Α'173) 

β. του άρθρου 70 παρ. 12 και 80 παρ. 8 του Ν. 1566/ 
1985 «Δομή και λειτουργία της πρωτοβάθμιας και δευτε¬ 
ροβάθμιας εκπαίδευσης και άλλες διατάξεις» (Α' 167) 

γ. του άρθρου 29Α του Ν. 1558/1985, όπως αυτό προ¬ 
στέθηκε με το άρθρο 27 του Ν. 2081/1992 (Α' 154). 

2. Τη γνώμη της Συγκλήτου του Αριστοτελείου Πανεπι¬ 
στημίου Θεσσαλονίκης (συνεδριάσεις 2572/22.1.1990, 
2582/16.10.1990 και 2597/25.9.1991). 

3. Το έγγραφο του Υπουργείου Εθνικής Παιδείας και 
θρησκευμάτων Β1/34/22.1.1991, με το οποίο ζητήθηκε 
να διατυπώσει τη γνώμη του το Συμβούλιο Ανώτατης Παι¬ 
δείας και το γεγονός ότι έχει παρέλθει άπρακτη η προθε¬ 
σμία που ορίζουν οι διατάξεις του άρθρου 50 παρ. 3 του Ν. 
1268/1982 χωρίς να έχει διατυπώσει τη γνώμη του. 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού, καθόσον ο αριθμός εισακτέων στα δύο 
νέα τμήματα δεν πρόκειται να αυξηθεί σε σχέση με τον 
αριθμό εισακτέων στο ήδη υφιστάμενο τμήμα. Γ ια το ακα¬ 
δημαϊκό έτος 1993-94 ο αριθμός εισακτέων στο υφιστά¬ 
μενο τμήμα θα κατανεμηθεί στα δύο νέα τμήματα. 

5. Την 127/1993 γνωμοδότηση του Συμβουλίου της 
Επικρατείας, με πρόταση του Υπουργικού Συμβουλίου, 
αποφασίζουμε: 

Άρθρο 1 

Κατάτμηση - Τίτλοι Σπουδών 

1. Το Τμήμα Φιλοσοφίας, Παιδαγωγικής και Ψυχολογίας 
της Φιλοσοφικής Σχολής του Αριστοτελείου Πανεπιστη¬ 
μίου Θεσσαλονίκης κατατέμνεται στα εξής Τμήματα: 

α. Τμήμα Φιλοσοφίας και Παιδαγωγικής, και 

β. Τμήμα Ψυχολογίας. 

2. Τα νέα Τμήματα εντάσσονται στη Φιλοσοφική Σχολή. 

3. Καθένα από τα νέα Τμήματα χορηγεί χωριστό, ενιαίο 
πτυχίο ως ακολούθως: 

α. Το Τμήμα Φιλοσοφίας και Παιδαγωγικής χορηγεί 
αντίστοιχο ενιαίο πτυχίο με ειδικεύσεις: ι) στη Φιλοσοφία 
και ιι) στην Παιδαγωγική. Το πτυχίο του Τμήματος αυτού 
θεωρείται ως προς κάθε συνέπεια, αντίστοιχο και ισότιμο 
με το πτυχίο Φιλοσοφίας, Παιδαγωγικής και Ψυχολογίας 
και παρέχει το δικαίωμα εγγραφής στην επετηρίδα του 
κλάδου φιλολόγων της Δευτεροβάθμιας Εκπαίδευσης. 

β. Το Τμήμα Ψυχολογίας χορηγεί αντίστοιχο πτυχίο το 
οποίο θεωρείται ως προς κάθε συνέπεια αντίστοιχο και 
ισότιμο με το πτυχίο των Τμημάτων Ψυχολογίας των Α.Ε.Ι. 
Το πτυχίο Ψυχολογίας δεν παρέχει δικαίωμα εγγραφής 

στην επετηρίδα του κλάδου Φιλολόγων Δευτεροβάθμιας 
Εκπαίδευσης. 

4. Η εκπαιδευτική λειτουργία των νέων Τμημάτων αρχί¬ 
ζει από το ακαδημαϊκό έτος 1993-94. 

Αρθρο 2 

Αποστολή των Τμημάτων 

Αποστολή κάθε Τμήματος είναι: 

1. Του Τμήματος Φιλοσοφίας και Παιδαγωγικής: 

α) Η καλλιέργεια και η προαγωγή της έρευνας και της δι¬ 
δασκαλίας της Φιλοσοφίας και της Παιδαγωγικής. 

β) Η διάδοση της γνώσης της Φιλοσοφίας και η προβολή 
της Ελληνικής Φιλοσοφικής διανόησης στη διαχρονική της 
πορεία. 

γ) Η κατάρτιση επιστημόνων για τις ανάγκες της Εκπαί¬ 
δευσης. 

δ) Η κατάρτιση επιστημόνων για τις ανάγκες της Παιδα¬ 
γωγικής και της εκπαίδευσης δηλαδή ειδικών για την αντι¬ 
μετώπιση προβλημάτων αγωγής στην οικογένεια, στο 
σχολείο και στην κοινότητα. 

ε) Η παροχή παιδαγωγικής κατάρτισης και διδακτικής 
άσκησης σε φοιτητές και πτυχιούχους των Τμημάτων, τα 
οποία προετοιμάζουν μέλλοντες εκπαιδευτικούς για τη 
Δευτεροβάθμια Εκπαίδευση. 

2. Του Τμήματος Ψυχολογίας. 

α) Η καλλιέργεια και η προαγωγή της έρευνας, της διδα¬ 
σκαλίας και των πρακτικών εφαρμογών της επιστήμης της 
Ψυχολογίας. 

β) Η διάδοση και η αξιοποίηση της τεκμηριωμένης γνώ¬ 
σης της Ψυχολογίας μέσω της παροχής συμβουλευτικών 
υπηρεσιών για την προαγωγή των ατομικών ικανοτήτων 
και των διατομικών σχέσεων σε όλες τις εκφάνσεις τους, 
όπως στην εκπαίδευση, την οικογένεια και την υπόλοιπη 
κοινότητα. 

γ) Η υποστήριξη των τμημάτων του Αριστοτελείου Πα¬ 
νεπιστημίου Θεσσαλονίκης, των οποίων οι πτυχιούχοι 
προορίζονται για το διορισμό στη δευτεροβάθμια εκπαί¬ 
δευση με μαθήματα Ψυχολογίας απαραίτητα για την ψυ¬ 
χολογική τους κατάρτιση. 

Αρθρο 3 

Κατανομή Προσωπικού 

1. Το Διδακτικό Ερευνητικό Προσωπικό (Δ.Ε.Π.), οι Επι¬ 
μελητές, οι Βοηθοί, οι Επιστημονικοί Συνεργάτες, το Ει¬ 
δικό Εκπαιδευτικό Προσωπικό (Ε.Ε.Π.) και το Ειδικό Διοι- 
κητικό-Τεχνικό Προσωπικό (Ε.Δ.Τ.Π.), που έχει διοριστεί 
μέχρι τη δημοσίευση του παρόντος στο Τμήμα Φιλοσο¬ 
φίας, Παιδαγωγικής και Ψυχολογίας, κατανέμεται και 
εντάσσεται στα δημιουργούμενα Τμήματα με πράξη του 
Πρύτανη του Αριστοτελείου Πανεπιστημίου Θεσσαλονί¬ 
κης που δημοσιεύεται στην Εφημερίδα της Κυβερνήσεως 
ύστερα από αιτιολογημένη αίτηση των ενδιαφερομένων 
και γνώμη της Γ ενικής Συνέλευσης του κατατεμνόμενου 
τμήματος. 

2. Οι ειδικοί επιστήμονες, η σύμβαση των οποίων δεν 
λήγει μέχρι την έναρξη λειτουργίας του ακαδημαϊκού 
έτους 1993-94, εντάσσονται στα νέα Τμήματα με τη δια¬ 
δικασία που περιγράφεται παραπάνω. Το προσωπικό αυτό 
εξακολουθεί να διέπεται από το καθεστώς με το οποίο 
είχε προσληφθεί ως τη λήξη της σύμβασής του. 

3. Οι αποσπασμένοι στο κατατεμνόμενο Τμήμα καθη¬ 
γητές Δευτεροβάθμιας Εκπαίδευσης εντάσσονται στο 
Τμήμα Φιλοσοφίας και Παιδαγωγικής. 

4. Το διοικητικό προσωπικό που υπηρετεί στη Γραμμα¬ 
τεία του Τμήματος Φιλοσοφίας, Παιδαγωγικής και Ψυχο¬ 
λογίας κατανέμεται με πράξη του Πρύτανη του Α.Π.Θ. στα 
δύο νέα Τμήματα από το ακαδημαϊκό έτος 1993-94. 


5. Οι θέσεις που κατέχουν τα μέλη των παρ. 1 και 2 με- 
ταφέρονται ταυτοχρόνως με την πράξη κατανομής και 
ένταξής τους στα νέα Τμήματα. 

6. Οι υφιστάμενες κενές θέσεις Δ.Ε.Π., Ε.Ε.Π. και 
Ε.Δ.Τ.Π. κατανέμονται στα νέα Τμήματα με πράξη του 
Πρύτανη, που εκδίδεται μετά από γνώμη της Γενικής Συ¬ 
νέλευσης του κατατεμνόμενου Τμήματος και δημοσιεύε¬ 
ται στην Εφημερίδα της Κυβερνήσεως. 

Αρθρο 4 

Κατάταξη φοιτητών 

1. Οι φοιτητές, οι οποίοι κατά τη δημοσίευση του παρό¬ 
ντος φοιτούν στο Τμήμα Φιλοσοφίας, Παιδαγωγικής και 
Ψυχολογίας κατατάσσονται υποχρεωτικά σε ένα από τα 
νέα Τμήματα μετά από δήλωση προτίμησης και απόφαση 
του Διοικητικού Συμβουλίου του κατατεμνόμενου Τμήμα¬ 
τος. Όσοι δεν υποβάλουν δήλωση προτίμησης κατατάσ¬ 
σονται με απόφαση της Γ.Σ. του κατατεμνόμενου Τμήμα¬ 
τος. 

2. Οι φοιτητές που εισάγονται για πρώτη φορά το Ακα¬ 
δημαϊκό έτος 1993-94 στο κατατεμνόμενο τμήμα κατα¬ 
τάσσονται στα νέα Τμήματα, σύμφωνα με τη διαδικασία 
που ορίζουν οι διατάξεις της παρ. 8 του άρθρου 80 του Ν. 
1566/85. 

3. α) Οι φοιτητές που κατατάσσονται σ’ ένα από τα νέα 
Τμήματα, σύμφωνα με την παράγραφο 1 διατηρούν την 
εκπαιδευτική τους κατάσταση, τόσο σε σχέση με τα υπο- 
λειπόμενα εξάμηνα σπουδών, όσο και σε σχέση με το πρό¬ 
γραμμα σπουδών. 

β) Η Γενική Συνέλευση του οικείου Τμήματος ρυθμίζει 
με απόφασή της οποιοδήποτε πρόβλημα προκύπτει σε 
σχέση με την εκπαιδευτική κατάσταση των φοιτητών, 
λόγω οποιοσδήποτε αλλαγής στο πρόγραμμα σπουδών. 

Αρθρο 5 

Κατανομή Τομέων - Εργαστηρίων και λοιπών Μονάδων 

1. Οι τομείς Φιλοσοφίας και Παιδαγωγικής του κατατε¬ 
μνόμενου Τμήματος που προβλέπονται από την Υπουρ¬ 
γική απόφαση Β1/441/14.5.85 (Β' 363) εντάσσονται στα 
Τμήματα Φιλοσοφίας και Παιδαγωγικής. 

2. α) Τα εργαστήρια, σπουδαστήρια και λοιπές εκπαι¬ 
δευτικές μονάδες που έχουν κατανεμηθεί στους τομείς 
Φιλοσοφίας και Παιδαγωγικής του κατατεμνόμενου Τμή¬ 
ματος εντάσσονται αυτοδικαίως στο Τμήμα Φιλοσοφίας 
και Παιδαγωγικής. Ομοίως τα εργαστήρια, σπουδαστήρια 
και λοιπές εκπαιδευτικές μονάδες που έχουν κατανεμη- 
θεί στον Τομέα Ψυχολογίας του κατατεμνόμενου Τμήμα¬ 
τος εντάσσονται αυτοδικαίως στο Τμήμα Ψυχολογίας. 

β) Όσα εργαστήρια, σπουδαστήρια και λοιπές εκπαι¬ 
δευτικές μονάδες έχουν διατηρηθεί στο κατατεμνόμενο 
τμήμα κατανέμονται και εντάσσονται σε ένα από τα νέα 
Τμήματα μετά από απόφαση της Γ ενικής Συνέλευσης του 
Τμήματος αυτού. 

γ) Για την κατανομή και ένταξη εκδίδεται διαπιστωτική 
πράξη του Πρύτανη του Αριστοτελείου Πανεπιστημίου 
Θεσσαλονίκης, η οποία δημοσιεύεται στην Εφημερίδα της 
Κυβερνήσεως. 

3. Τα τμήματα ή τα προγράμματα μεταπτυχιακών σπου¬ 
δών ειδίκευσης που λειτουργούν στο κατατεμνόμενο 
τμήμα κατανέμονται στα νέα τμήματα μετά από απόφαση 
της Γενικής Συνέλευσης του τμήματος αυτού. 

4. Τα βιβλία, τα περιοδικά και το υπόλοιπο έντυπο υλικό 
της βιβλιοθήκης του κατατεμνόμενου Τμήματος, διανέμε¬ 
ται στις βιβλιοθήκες των νέων Τμημάτων με απόφαση της 
Γενικής Συνέλευσης του Τμήματος αυτού. 

5. Το αρχείο του Τμήματος Φιλοσοφίας, Παιδαγωγικής 
και Ψυχολογίας, όσον αφορά φοιτητικά θέματα μετά την 
παύση λειτουργίας του Τμήματος περιέρχεται σε ένα από 
τα νέα Τμήματα, μετά από απόφαση της Γενικής Συνέλευ¬ 
σης του Τμήματος. 

Το Τμήμα αυτό θα χορηγεί εφεξής τα σχετικά πιστοποι¬ 
ητικά και τις κάθε είδους βεβαιώσεις. 

Αρθρο 6 

Αυτοδύναμη λειτουργία Τμημάτων 

1. Για την αυτοδύναμη λειτουργία κάθε Τμήματος απα¬ 
ραίτητη προϋπόθεση είναι να υπηρετούν σ’ αυτό επτά (7) 
μέλη Δ.Ε.Π. εκ των οποίων τέσσερα (4) τουλάχιστον στις 
βαθμίδες του Καθηγητή ή του Αναπληρωτή Καθηγητή και 
η ύπαρξη φοιτητών. 

2. Μόλις υπάρξουν οι προϋποθέσεις της προηγούμενης 
παραγράφου, κινείται από τον Κοσμήτορα της Φιλοσοφι¬ 
κής Σχολής του Αριστοτελείου Πανεπιστημίου Θεσσαλο¬ 
νίκης η διαδικασία εκλογής Προέδρου Τμήματος και σύ¬ 
γκληση της Γ ενικής Συνέλευσης κατά τα προβλεπόμενα 
στο άρθρο 8 του Ν. 1268/1982. 

3. Η πλήρωση των θέσεων Δ.Ε.Π., Ε.Ε.Π. και Ε.Δ.Τ.Π. 
που προκηρύσσονται μετά την αυτοδύναμη λειτουργία 
κάθε Τμήματος, γίνεται σύμφωνα με τις διατάξεις του Ν. 
1268/1982. 

Αρθρο 7 

Διαδικασία πλήρωσης των πρώτων θέσεων Δ.Ε.Π. 

1. Μέχρι την αυτοδύναμη λειτουργία των Τμημάτων, 
σύμφωνα με το προηγούμενο άρθρο η προκήρυξη θέσεων 
Δ.Ε.Π. γίνεται με απόφαση του Υπουργού Εθνικής Παι¬ 
δείας και θρησκευμάτων, ύστερα από γνώμη της Συγκλή¬ 
του του Αριστοτελείου Πανεπιστημίου Θεσσαλονίκης. 

2. Η εκλογή των μελών Δ.Ε.Π. κάθε Τμήματος μέχρι την 
αυτοδύναμη λειτουργία του γίνεται από ειδικά σώματα 
εκλεκτόρων που συγκροτούνται με πράξη του Πρύτανη 
του Αριστοτελείου Πανεπιστημίου Θεσσαλονίκης ύστερα 
από γνώμη της Συγκλήτου του Ιδρύματος αυτού. 

Με την ίδια πράξη ορίζεται ο Πρόεδρος του εκλεκτορι- 
κού σώματος καθώς και ο αναπληρωτής του. 

Σε κάθε Τμήμα μπορεί να συγκροτούνται περισσότερα 
από ένα ειδικά εκλεκτορικά σώματα με αρμοδιότητες δια¬ 
κεκριμένες, είτε κατά γνωστικά αντικείμενα, είτε και ανά¬ 
λογα με την βαθμίδα, στην οποία ανήκει η προκηρυσσό- 
μενη θέση. 

Κάθε ειδικό σώμα εκλεκτόρων απαρτίζεται από μέλη 
Δ.Ε.Π. του ιδίου γνωστικού αντικειμένου με την υπό πλή¬ 
ρωση θέση που ανήκουν στο ίδιο ή άλλο Α.Ε.Ι. της χώρας, 
ο αριθμός τους είναι τουλάχιστον έντεκα (11) και η βαθ¬ 
μίδα τους είναι ανώτερη ή ίση με την βαθμίδα της θέσης 
του προκηρύσσεται. 

Αν δεν υπάρχουν ή δεν επαρκούν τέτοια μέλη Δ.Ε.Π. 
επιλέγονται μέλη Δ.Ε.Π. του συγγενέστερου γνωστικού 
αντικειμένου του ιδίου ή άλλου Α.Ε.Ι. 

Στο ειδικό σώμα εκλεκτόρων περιλαμβάνονται υποχρε¬ 
ωτικά τα μέλη Δ.Ε.Π. που ανήκουν στο οικείο Τμήμα, είτε 
λόγω της αρχικής κατάταξης, είτε λόγω εκλογής και διορι¬ 
σμού τους. 

3. Χρέη γραμματέα του ειδικού σώματος των εκλεκτό¬ 
ρων ασκεί μόνιμος διοικητικός υπάλληλος, ο οποίος ορίζε¬ 
ται μαζί με τον αναπληρωτή του από τον Πρύτανη του Αρι- 
στοτελείου Πανεπιστημίου Θεσσαλονίκης. 

4. Στον Πρόεδρο, στα μέλη και στον γραμματέα του σώ¬ 
ματος των εκλεκτόρων καταβάλλεται αποζημίωση, ως και 
έξοδα μετακίνησης που καθορίζονται με κοινή απόφαση 


των Υπουργών Οικονομικών και Εθνικής Παιδείας και 
θρησκευμάτων. 

5. Κατά τα λοιπά εφαρμόζονται αναλόγως οι σχετικές 
διατάξεις του Ν. 2083/1992. 

Άρθρο 8 

Σύσταση Γραμματείας - Προσωρινή Διοίκηση 

1. Σε κάθε ένα από τα νέα Τμήματα συνιστάται Γραμμα- 
τεία. 

Η Γραμματεία παρέχει διοικητική και γραμματειακή εξυ¬ 
πηρέτηση για κάθε θέμα που ανήκει στο Τμήμα. 

Η Γραμματεία οργανώνεται και λειτουργεί σε επίπεδο 
Τμήματος κατά την έννοια του άρθρου 9 παρ. 4 του Ν. 
1586/85 (Α' 37). 

2. Μέχρι την αυτοδύναμη λειτουργία κάθε Τμήματος, η 
Σύγκλητος του Αριστοτελείου Πανεπιστημίου Θεσσαλονί¬ 
κης με απόφασή της συγκροτεί προσωρινή Γ ενική Συνέ¬ 
λευση κατά προτεραιότητα από μέλη ΔΕΠ του οικείου 
Τμήματος. Με την ίδια απόφαση ορίζεται ένα εκ των με¬ 
λών ως προεδρεύων του Τμήματος. 

Η προσωρινή αυτή Γ ενική Συνέλευση έχει όλες τις αρ¬ 
μοδιότητες της Γ ενικής Συνέλευσης Τ μήματος, εκτός της 
προκήρυξης θέσεων Δ.Ε.Π., Ε.Ε.Π. και Ε.Δ.Τ.Π., καθώς 
και της εκλογής των μελών των κατηγοριών αυτών. Για τα 
θέματα αυτά η προσωρινή Γ ενική Συνέλευση διατυπώνει 
γνώμη προς τη Σύγκλητο. 

Το πρόγραμμα σπουδών κάθε Τμήματος μέχρι την αυ¬ 
τοδύναμη λειτουργία του καθορίζεται με πράξη του Πρύ¬ 
τανη, μετά από γνώμη της προσωρινής Γ ενικής Συνέλευ¬ 
σης. 

Άρθρο 9 

Μεταβατικές διατάξεις 

1. α) Η διαδικασία πλήρωσης θέσεων Δ.Ε.Π., οι οποίες 
έχουν προκηρυχθεί από το κατατεμνόμενο Τμήμα ενερ- 
γείται σύμφωνα με τις διατάξεις που ισχύουν. Αν η διαδι¬ 
κασία εκλογής ή εξέλιξης ή προαγωγής ή ένταξης μέλους 
Δ.Ε.Π. δεν ολοκληρωθεί μέχρι το χρόνο που ολοκληρώνε¬ 
ται η διαδικασία ένταξης του υπηρετούντος προσωπικού 
στα νέα τμήματα, η περαιτέρω διαδικασία συνεχίζεται και 
ολοκληρώνεται στα αρμόδια όργανα των νέων Τμημάτων, 
εφόσον λειτουργούν αυτοδύναμα και τα οποία καλύπτουν 
το αντίστοιχο γνωστικό αντικείμενο. 

β) Το ίδιο ισχύει και για τις διαδικασίες πλήρωσης θέ¬ 
σεων ΕΕΠ και ΕΔΤΠ ή την πρόσληψη Ειδικών Επιστημό¬ 
νων, οι οποίες είχαν αρχίσει πριν την κατάτμηση του Τ μή¬ 
ματος Φιλοσοφίας, Παιδαγωγικής και Ψυχολογίας. 

2. Οι διαδικασίες κρίσης διδακτορικών διατριβών και δι¬ 
πλωματικών εργασιών, οι οποίες είχαν αρχίσει πριν από 
την ολοκλήρωση της διαδικασίας κατάτμησης του Τ μήμα¬ 
τος, συνεχίζονται με τις ίδιες συμβουλευτικές ή εξεταστι¬ 
κές επιτροπές, σύμφωνα με το άρθρο 14 του Ν. 2083/ 
1992, όπως ισχύει, και ολοκληρώνονται. 

α) Για τους Επιμελητές, Βοηθούς και Επιστημονικούς 
Συνεργάτες στο Τμήμα, στο οποίο έχουν ενταχθεί μετά 
την κατάτμηση και 

β) Για τους εξωπανεπιστημιακούς υποψηφίους διδά¬ 
κτορες, στο Τμήμα το οποίο καλύπτει το γνωστικό αντικεί¬ 
μενο της διατριβής. 

3. Η κατανομή του προσωπικού, των φοιτητών και των 
μονάδων στα νέα Τμήματα, καθώς και η εκλογή των οργά¬ 
νων διοίκησης στα Τ μήματα αυτά ολοκληρώνεται το αργό¬ 
τερο μέχρι τη λήξη του διδακτικού έτους 1992-93. 

4. Όπου στο παρόν διάταγμα απαιτείται γνώμη της Γ ενι¬ 
κής Συνέλευσης του Τμήματος Φιλοσοφίας, Παιδαγωγι¬ 
κής και Ψυχολογίας η Γενική Συνέλευση συγκροτείται από 

το σύνολο των μελών του ΔΕΠ και τους κατά το άρθρο 8 
του Ν. 1268/1982 εκπροσώπους. 

5. Διαδικαστικές και άλλες λεπτομέρειες που ανακύ¬ 
πτουν απά την κατάτμηση του Τμήματος και δεν προβλέ- 
πονται από τις διατάξεις του παρόντος διατάγματος, ρυθ¬ 
μίζονται με απόφαση του Πρυτανικού Συμβουλίου του Αρι- 
στοτελείου Πανεπιστημίου Θεσσαλονίκης. 

6. Για όσα θέματα δεν ρυθμίζονται ειδικά με το διάταγμα 
αυτό, εφαρμόζονται οι διατάξεις του Ν. 1268/1982, όπως 
ισχύουν, καθώς και οι διατάξεις του Ν. 2083/1992. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 21 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΚΩΝΣΤΑΝΤΙΝΟΣ ΜΗΤΣΟΤΑΚΗΣ 

Ο ΑΝΤΙΠΡΟΕΔΡΟΣ 

ΤΖΑΝΝΗΣ ΤΖΑΝΝΕΤΑΚΗΣ 

ΤΑ ΜΕΛΗ 

ΣΩΤΗΡΙΟΣ ΚΟΥΒΕΛΑΣ, ΙΩΑΝΝΗΣ ΒΑΡΒΙΤΣΙΩΤΗΣ, ΜΙΧΑΗΛ ΠΑΠΑΚΩΝΣΤΑΝΤΙΝΟΥ. 

ΙΩΑΝΝΗΣ ΚΕΦΑΛΟΓΙΑΝΝΗΣ, ΣΤΕΦΑΝΟΣ ΜΑΝΟΣ, ΑΝΔΡΕΑΣ ΑΝΔΡΙΑΝΟΠΟΥ- 

ΛΟΣ, ΧΡΗΣΤΟΣ ΚΟΣΚΙΝΑΣ, ΑΡΙΣΤΕΙΔΗΣ ΚΑΛΑΝΤΖΑΚΟΣ, ΔΗΜΗΤΡΙΟΣ ΣΙΟΥ- 

ΦΑΣ, ΑΝΝΑ ΨΑΡΟΥΔΑ-ΜΠΕΝΑΚΗ, ΓΕΩΡΓΙΟΣ ΣΟΥΦΛΙΑΣ, ΘΕΟΔΩΡΑ ΜΠΑΚΟ- 

ΓΙΑΝΝΗ, ΑΛΕΞΑΝΔΡΟΣ ΠΑΠΑΔΟΓΓΟΝΑΣ, ΝΙΚΟΛΑΟΣ ΓΚΕΛΕΣΤΑΘΗΣ, ΠΑΝΑ¬ 
ΓΙΩΤΗΣ ΧΑΤΖΗΝΙΚΟΛΑΟΥ, ΑΧΙΛΛΕΑΣ ΚΑΡΑΜΑΝΛΗΣ, ΒΑΣΙΛΕΙΟΣ ΚΟΝΤΟ- 

ΓΙΑΝΝΟΠΟΥΛΟΣ, ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 

- 1 - 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 153 
Χορήγηση οικονομικής ενισχύσεως σε ορισμένες κατηγο¬ 
ρίες ναυτικών λόγω εορτών ΠΑΣΧΑ 1993. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 4 παράγρ. 1 και 5 του Ν. 6002/1934 
«Περί προστασίας των ανέργων εργατών θαλάσσης και 
των οικογενειών αυτών» (Α' 37), όπως συμπληρώθηκαν 
και αντικαταστάθηκαν αντίστοιχα με το άρθρο 1 του ΑΝ 
113/1936 «Περί συμπληρώσεως του Ν. 6002 κ.λπ.» (Α' 
398) και το άρθρο 5 του Ν. 318/1976 «Περί συστάσεως 
οργανικών θέσεων του επιστημονικού και βοηθητικού 
Υγειονομικού προσωπικού του Οίκου Ναυτικού» (ΑΊ11). 

β) Του άρθρου 29Α του Ν. 1558/1985 (Α' 137), το 
οποίο προσετέθη με το άρθρο 27 του Ν. 2081/1992 (Α' 
154). 

2. Την αριθ. 4281/7/10.2.1993 πρόταση του Διοικητι¬ 
κού Συμβουλίου του Οίκου Ναύτου (ΔΣΟΝ). 

3. Την αριθ. 303/10.3.1993 γνωμοδότηση του Συμβου¬ 
λίου Εμπορικού Ναυτικού. 

4. Το γεγονός ότι το παρόν Διάταγμα θα προκαλέσει δα¬ 
πάνη δραχμών 96.800.000, η οποία θα καλυφθεί εξ ολο¬ 
κλήρου από τις εγγεγραμμένες στον ΚΑΕ 0652 του προϋ¬ 
πολογισμού εξόδων του Οίκου Ναύτου, οικονομικής χρή- 
σεως 1993, πιστώσεις. 

5. Την αριθ. 223/1.4.1993 γνωμοδότηση του Συμβου¬ 
λίου της Επικράτειας, με πρόταση του Υπουργού Εμπορι¬ 
κής Ναυτιλίας, αποφασίζουμε: 

Άρθρο 1 

Με την ευκαιρία των εορτών του ΠΑΣΧΑ 1993, παρέχε¬ 
ται έκτακτη οικονομική ενίσχυση, υπό μορφή βοηθήμα¬ 


τος, στις κατά τις διατάξεις του παρόντος κατηγορίες 
ανέργων ναυτικών, από το Κεφάλαιο Ανεργίας και Ασθέ¬ 
νειας Ναυτικών. 

Το ύψος αυτής καθορίζεται εις: 

α) Δραχμές δέκα οκτώ χιλιάδες (18.000) για τους άγα¬ 
μους και τις άγαμες. 

β) Δραχμές είκοσι δύο χιλιάδες (22.000) για τους έγγα¬ 
μους ή έγγαμες ή έχοντες οικογενειακά βάρη από παιδιά. 

Άρθρο 2 

1. Την οικονομική ενίσχυση του άρθρου 1 του παρόντος 
δικαιούνται να λάβουν οι ναυτικοί που πληρούν τις εξής 
προϋποθέσεις. 

α) Έχουν συνολική θαλάσσια υπηρεσία μεγαλύτερη από 
πέντε (5) χρόνια, από την οποία όμως δωδεκάμηνη (12 μή¬ 
νες) τουλάχιστον να έχει αποκτηθεί μέσα στην τελευταία 
πριν από την 18 Απριλίου 1993 τριετία ή να έχουν εικοσι- 
τετράμηνη (24 μήνες) συνολική θαλάσσια υπηρεσία κατά 
την τελευταία πριν από την 18 Απριλίου 1993 τετραε¬ 
τία. 

Οι ναυτικοί δικαιούνται να λάβουν την οικονομική ενί¬ 
σχυση ακόμη και αν η ως άνω υπολογιζόμενη θαλασσία 
υπηρεσία τους είναι μικρότερη κατά είκοσι (20) ημέρες το 
πολύ. 

β) Έχει μεσολαβήσει από την τελευταία απόλυσή τους 
και μέχρι της 18 Απριλίου 1993 χρονικό διάστημα μεγαλύ¬ 
τερο από ενενήντα (90) ημέρες και μικρότερο από δώ¬ 
δεκα (12) μήνες. 

Οι ναυτικοί δικαιούνται να λάβουν την οικονομική ενί¬ 
σχυση ακόμη και αν η ως άνω υπολογιζομένη ανεργία τους 
είναι μικρότερη ή μεγαλύτερη κατά είκοσι (20) το πολύ 
ημέρες. 

Ναυτολόγηση μέχρι είκοσι (20) το πολύ ημέρες δεν δια¬ 
κόπτει την μέχρι ενενήντα (90) ημέρες έλλειψη ναυτολο- 
γήσεως. 

γ) Δεν παίρνουν σύνταξη, δώρο από την πλοιοκτήτρια 
εταιρεία ή βοήθημα οποιοσδήποτε άλλης μορφής κατά το 
χρόνο της καταβολής πλην των περιπτώσεων των επιδο¬ 
μάτων ασθένειας και ανεργίας του άρθρου 19 πργρ. 2 του 
Π.Δ. 894/81 (Α' 226) και των άρθρων 1 και 8 του Π.Δ. 
272/82 (Α' 48) αντίστοιχα και δεν προστατεύονται από το 
Ίδρυμα Κοινωνικών Ασφαλίσεων (ΙΚΑ) ή άλλο ασφαλι¬ 
στικό φορέα. 

δ) Δεν έχουν επιδοθεί σε άλλη βιοποριστική απασχό¬ 
ληση μετά την αναγραφόμενη στο ναυτικό τους φυλλάδιο 
τελευταία απόλυση ή την αναγραφομένη στο διαβατήριό 
τους ημερομηνία εισόδου στη χώρα. 

Για τις προϋποθέσεις των εδαφ. (γ) και (δ) υπογράφεται 
από τους ναυτικούς υπεύθυνη δήλωση και ελέγχεται το 
ναυτικό φυλλάδιο και το διαβατήριό τους. 

2. Την οικονομική ενίσχυση του άρθρου 1 του παρόντος 
δικαιούνται να λάβουν επίσης οι κατωτέρω κατηγορίες 
ανέργων ναυτικών: 

α) Ναυτικοί άνεργοι ηλικίας πενήντα (50) έως εξήντα 
(60) χρόνων εφόσον έχουν πάνω από δέκα (10) χρόνια θα¬ 
λάσσια υπηρεσία από την οποία εξάμηνη κατά την τελευ¬ 
ταία τριετία πριν από την 18 Απριλίου 1993. 

β) Ναυτικοί άνεργοι ηλικίας εξήντα (60) χρόνων και άνω 
εφόσον έχουν θαλάσσια υπηρεσία πάνω από δέκα (10) 
χρόνια. 

γ) Ναυτικοί άνεργοι που δεν μπορούν να εργασθούν 
γιατί πάσχουν από χρόνια νοσήματα, εφόσον έχουν πάνω 
από οκτώ (8) χρόνια θαλάσσια υπηρεσία. 

δ) Ναυτικοί άνεργοι που απολύθηκαν από τις τάξεις των 
Ενόπλων Δυνάμεων μετά την 31 Οκτωβρίου 1992 και μέ¬ 
χρι της 18 Απριλίου 1993, εφόσον έχουν τουλάχιστον δύο 
(2) χρόνια συνολική θαλάσσια υπηρεσία. 

ε) Ναυτικοί άνεργοι που επιδοτήθηκαν κατά τις διατά¬ 
ξεις των Π.Δ. 272/82 και 49/83 για ένα εξάμηνο τουλάχι¬ 
στον μετά την 1Ιανουάριου 1991 και δεν ναυτολογήθηκαν 
από τότε περισσότερο από ένα (1) μήνα. 

στ) Ναυτικοί Χανσενικοί που νοσηλεύονται σε Νοσοκο¬ 
μεία Λοιμωδών Νόσων ή είναι στο σπίτι τους. 

Άρθρο 3 

1. Για τον υπολογισμό της αναφερομένης στο άρθρο 2 
του παρόντος συνολικής θαλάσσιας υπηρεσίας υπολογί¬ 
ζεται: 

(α) Η κτηθείσα: 

(ι) Σε πλοία με Ελληνική Σημαία. 

(ιι) Σε πλοία με ξένη Σημαία συμβεβλημένα με το Ναυ¬ 
τικό Απομαχικό Ταμείο (ΝΑΤ). 

(ιιι) Σε πλοία με ξένη Σημαία μη συμβεβλημένα με το 
Ναυτικό Απομαχικό Ταμείο (ΝΑΤ) εφόσον έχει εξαγορα- 
σθεί νόμιμα. 

(β) Το χρονικό διάστημα κατά το οποίο ο ναυτικός νοση¬ 
λεύτηκε σε Κλινική ή Νοσοκομείο, με δαπάνες του Οίκου 
Ναύτου ή του πλοιοκτήτη. 

Δεν προσμετρείται σαν χρόνος θαλάσσιας Υπηρεσίας η 
Υπηρεσία που διανύθηκε σε παροπλισμένα πλοία που δεν 
τηρούσαν ναυτολόγιο. 

Κατά τον υπολογισμό της θαλάσσιας Υπηρεσίας και της 
ανεργίας ο μήνας υπολογίζεται σε τριάντα (30) ημέρες, 
όπως ορίζει η περίπτωση 18 του άρθρου 1 του Π.Δ. 
894/81 ως τελευταία σε απόλυση λογίζεται η ημερομηνία 
μέχρι την οποία ο ναυτικός δικαιούται να λάβει αποζημί¬ 
ωση ή μισθό κατά τα άρθρα 62,66 και 75 του Κώδικα Ιδιω¬ 
τικού Ναυτικού Δικαίου (ΚΙΝΔ). 

Άρθρο 4 

Για τον χαρακτηρισμό ως χρόνιου του νοσήματος των 
ναυτικών του εδαφίου (γ) της παραγρ. 2 του άρθρου 2 του 
παρόντος αρμόδιοι είναι: 

(α) Η Κεντρική Υπηρεσία του Οίκου Ναύτου Πειραιά, για 
τις περιοχές αρμοδιότητας Οίκου Ναύτου ΑΘΗΝΩΝ - ΠΕΙ¬ 
ΡΑΙΩΣ και τέως Διοικήσεως Πρωτευούσης. 

(β) Οι έμμισθοι ιατροί του Οίκου Ναύτου, για τις περιο¬ 
χές αρμοδιότητος Επαρχιακών Παραρτημάτων Οίκου 
Ναύτου. 

(γ) Οι ιατροί του πλησιέστερου στον δικαιούχο Δημοσίου 
Νοσοκομείου, για τις υπόλοιπες περιοχές. 

Άρθρο 5 

Η οικονομική ενίσχυση του άρθρου 1 θα καταβληθεί 
στους δικαιούχους εντός ανατρεπτικής προθεσμίας 16 
εργασίμων ημερών, αρχομένης από της δημοσιεύσεως 
του παρόντος, εφόσον προσέλθουν οι ίδιοι στον Οίκο 
Ναύτου Πειραιά ή στα κατά τόπους Κεντρικά Λιμεναρχεία, 
Λιμεναρχεία, Υπολιμεναρχεία και λοιπές Λιμενικές Αρχές 
στις οποίες εδρεύουν Παραρτήματα Οίκου Ναύτου. 

Νόμιμες εξουσιοδοτήσεις γίνονται δεκτές μόνο με 
έγκριση του Προϊσταμένου της Αρχής, που καταβάλλει την 
έκτακτη οικονομική ενίσχυση και μόνον εφόσον δικαιολο¬ 
γείται η αδυναμία του δικαιούχου να προσέλθει ο ίδιος σε 
περίπτωση ασθένειας. 

Άρθρο 6 

Κατά την καταβολή της οικονομικής ενίσχυσης πλην της 
περίπτωσης των Χανσενικών ναυτικών του εδαφ. (στ) της 
παραγρ. 2 του άρθρου 2 του παρόντος, καταχωρείται από 
την Αρχή που πληρώνει ειδική πράξη στο φυλλάδιο του 
ναυτικού, ενώ ο δικαιούχος υπογράφει σχετική από¬ 
δειξη. 

Αν ο δικαιούχος δεν γνωρίζει να υπογράφει, η πληρωμή 


γίνεται μπροστά σε δύο μάρτυρες, που υπογράφουν την 
απόδειξη αντί του δικαιούχου. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος Διάταγματος. 

Αθήνα, 21 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΑΛΕΞΑΝΔΡΟΣ ΠΑΠΑΔΟΓΤΟΝΑΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 154 
Τροποποίηση του άρθρου 2 του Π.Δ. 185/1988 «Όργανα 

που αποφασίζουν ή γνωμοδοτούν και ειδικές ρυθμίσεις 

σε θέματα έργων που εκτελούνται από τα Ανώτατα Εκ¬ 
παιδευτικά Ιδρύματα» (Α’ 81/1988). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγρ. 3 του άρθρου 19 του Ν. 
1418/1984 «Δημόσια έργα και ρυθμίσεις συναφών θεμά¬ 
των» (Α' 23). 

2. Τις διατάξεις της παραγρ. 5 του άρθρου 24 του Ν. 
1558/1985 «Κυβέρνηση και Κυβερνητικά όργανα» (Α' 
137). 

3. Τηναριθμ. Υ 1847/1078399/1182/0001/7.8.1992 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Β' 525). 

4. Τις διατάξεις του άρθρου 27 του Ν. 2081/1992 (Α' 

154) και το γεγονός ότι από τις διατάξεις του παρόντος 
διατάγματος δεν προκαλείται δαπάνη. 

5. Την αριθμ. 456/1992 γνωμοδότηση του Συμβουλίου 
της Επικράτειας, με πρόταση των Υπουργών Προεδρίας 
της Κυβέρνησης, Υφυπουργού Οικονομικών, Εθνικής 
Παιδείας και θρησκευμάτων και του Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

Η περίπτ. (α) του άρθρου 2 του Π.Δ. 185/1988 αντικα¬ 
θίσταται ως εξής: 

α) «Διευθύνουσα Υπηρεσία» ή «Επιβλέπουσα Υπηρε¬ 
σία» είναι η Τεχνική Υπηρεσία του Α.Ε.Ι. σύμφωνα με τις 
εκάστοτε ισχύουσες οργανωτικές διατάξεις κάθε Α.Ε.Ι. 

Γ ια τα Α.Ε.Ι. που δε διαθέτουν δική τους Τεχνική Υπηρε¬ 
σία, Διευθύνουσα Υπηρεσία είναι η Τεχνική Υπηρεσία που 
σύμφωνα με τις εκάστοτε οργανωτικές διατάξεις των 
Α.Ε.Ι. καλύπτει τις ανάγκες και του Ιδρύματος αυτού». 

Η ισχύς του διατάγματος αυτού αρχίζει από τη δημο¬ 
σίευσή τσυ στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 12 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

ΣΩΤ. ΚΟΥΒΕΛΑΣ ΚΩΝ/ΝΟΣ ΠΑΤΡΑΚΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ ΠΕΡ/ΝΤΟΣ. ΧΟΡ/ΞΙΑΣ & ΔΗΜ. ΕΡΓΟΝ 

ΓΕΩΡΓ. ΣΟΥΦΛΙΑΣ ΑΧ. ΚΑΡΑΜΑΝΛΗΣ 

ΠΡΑΞΕΙΣ ΥΠΟ ΥΡΓΙΚΟΥ Σ ΥΜΒΟΥΛΙΟΥ 

(4) 

Πράξη 59 της 27 Απριλίου 1993 
Αποκατάσταση των ζημιών από το σεισμό της 26ης Μαρ¬ 
τίου 1993 σε περιοχή του Νομού Ηλείας. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 5 του Ν. 1190/1981 «Περί 
κυρώσεως της από 26.3.1981 Πράξεως Νομοθετικού Πε¬ 
ριεχομένου του Προέδρου της Δημοκρατίας «Περί αποκα- 
ταστάσεως ζημιών εκ των σεισμών 1981 και ρυθμίσεις 
ετέρων συναφών θεμάτων». 

β. Τις διατάξεις της παρ. 3 του άρθρου 1 του Ν. 1283/ 
1982 «Για τις προθεσμίες υποβολής αιτήσεων δανειοδό¬ 
τησης των σεισμοπλήκτων και ρύθμιση άλλων θεμά¬ 
των». 

γ. Τις ζημιές που προκλήθηκαν από το σεισμό του Μαρ¬ 
τίου 1993 σε περιοχή του Νομού Ηλείας και συγκεκριμένα 
στην περιοχή που περικλείεται από τον αιγιαλό και τα διοι¬ 
κητικά όρια των Δήμων και Κοινοτήτων: Κάτω Σαμικό, 
Βρίνα, Γρύλλος, Ν. ΣκιλλουντΙα, Φρίξα, Λούβρο, Βασιλά- 
κιο, Λάλας, Μηλέαι, Νεράιδα, Γούμερο, Πεύκη, Κάρυά, 
Λουκάς, Άγναντα, Βουλιαγμένη, Σκλίβα, Αγ. Τριάδα, Μα- 
ζαράκιο, Αγραπιδοχώρι, Βελανιδιό, Κέντρο, Αγ. Δημή- 
τριος, Ήλις, Δάφνη, Κρυονέριο, Αμαλιάδα. 
δ. Ότι οι ζημιές που είχαν προκληθε! από το σεισμό, που 
έγινε τον Οκτώβριο 1988, σε κτίρια που βρίσκονται στις 
διοικητικές περιοχές των Δήμων και Κοινοτήτων Αμαλιά- 
δας, Καρδαμά και Δουναίικα, επιδεινώθηκαν από τον πρό¬ 
σφατο σεισμό, ενώ έχει λήξει η προθεσμία, που έχει 
εγκριθεί με την Π.Υ.Σ. 101/1.11.1988 όπως και οι παρα¬ 
τάσεις, που εγκρίθηκαν με αποφάσεις του Υπουργού 
ΠΕ.ΧΩ.Δ.Ε., για την υποβολή των σχετικών αιτήσεων. 

ε. Την ανάγκη αντιμετώπισης των ζημιών που προκά- 
λεσε ο σεισμός σε κτίρια στις περιοχές που προαναφέρο- 
νται. 

στ. Την από 14.4.1993 εισήγηση του Υπουργού Περι¬ 
βάλλοντος, Χωροταξίας και Δημοσίων Έργων, για τη λήψη 
μέτρων προς αποκατάσταση των ζημιών στα κτίρια των 
σεισμοπλήκτων περιοχών, αποφασίζει: 

1. Την επέκταση, κατ' ανάλογη εφαρμογή των διατά¬ 
ξεων της από 28.7.1978 Πράξης Νομοθετικού Περιεχο¬ 
μένου «Περί αποκαταστάσεως των ζημιών εκ σεισμών 
1978 εις περιοχήν Βορείου Ελλάδος, κ,λπ.», όπως αυτή 
κυρώθηκε, τροποποιήθηκε και συμπληρώθηκε με τους 
Νόμους 867/1979, 1048/1980, 1133/1981 και 1190/ 
1981, καθώς και των σχετικών κανονιστικών πράξεων, 
όπως ισχύουν σήμερα, για την αποκατάσταση των ζημιών, 
τις οποίες προκάλεσε ο σεισμός της 26ης Μαρτίου 1993, 
γενικά στα κτίρια που βρίσκονται στην περιοχή που περι¬ 
κλείεται από τον αιγιαλό και τα διοικητικά όρια των Δήμων 
και Κοινοτήτων: Κάτω Σαμικό, Βρίνα, Γρύλλος, Ν. Σκιλ- 
λουντία, Φρίξα, Λούβρο, Βασιλάκιο, Λάλας, Μηλέαι, Νε¬ 
ράιδα, Γούμερο, Πεύκη, Κάρυά, Λουκάς, Άγναντα, Βου¬ 
λιαγμένη, Σκλίβα, Αγ. Τριάδα, Μαζαράκιο, Αγραπιδοχώρι, 
Βελανιδιό, Κέντρο, Αγ. Δημήτριος, Ήλις, Δάφνη, Κρυονέ¬ 
ριο, Αμαλιάδα. 

2. Για το τμήμα της περιοχής της προηγούμενης παρα¬ 


γράφου που περιλαμβάνεται στη ζώνη της Π.Υ.Σ. 101/ 
1.11.88, δεν εφαρμόζονται οι διατάξεις της παρούσας 
Πράξης για χρηματοδότηση και κατασκευή έργων υποδο¬ 
μής· 

3. Το έργο της αποκατάστασης των ζημιών ανατίθεται 
στη Δ/νση Τεχνικών Υπηρεσιών του Νομού Ηλείας. Το 
έργο αυτό εκτελείται με τις οδηγίες και τον άμεσο έλεγχο 
της Υπηρεσίας Αποκατάστασης Σεισμοπλήκτων (Υ.Α.Σ.), 
με τη δυνατότητα να συσταθούν Τομείς Αποκατάστασης 
Σεισμοπλήκτων (Τ.Α.Σ.) στο Νομό αυτό σύμφωνα με την 
παράγραφο 5 του άρθρου 2 του Ν. 1190/81. 

4. Ορίζεται εξάμηνη προθεσμία για την υποβολή αιτή¬ 
σεων από τους δικαιούχους για τη δανειοδότησή τους. 

Η παραπάνω προθεσμία μπορεί να παραταθεί με από¬ 
φαση του Υπουργού Περιβάλλοντος, Χωροταξίας και Δη¬ 
μοσίων Έργων και για χρονικό διάστημα τριών εξαμήνων 
ακόμη. 

5. Από τις διατάξεις αυτής της απόφασης θα προκληθεί 
δαπάνη: 

α) 19.000.000.000 δρχ. για δάνεια που θα συμπεριλη- 
φθούν στο χρηματοπιστωτικό πρόγραμμα 1993, 1994, 
1995, 1996 και 1997 των Τραπεζών. 

β) 21.000.000.000 δρχ. για τόκους δανείων που χορη¬ 
γούν οι Τράπεζες που θα καλύπτονται από το λογαριασμό 
του Ν. 128/75 και θα επιμερίζονται στα έτη από 1994 και 
μετά για μια 1 δετία. 

γ) 4.000.000.000 δρχ. για δωρεάν κρατική αρωγή που 
θα βαρύνουν τον Προϋπολογισμό Δημοσίων Επενδύσεων 
της Γεν. Γραμματείας Δημοσίων Έργων του Υπουργείου 
Περιβάλλοντος, Χωροταξίας και Δημοσίων Έργων των 
ετών 1993, 1994, 1995, 1996 και 1997. 

δ) 10.000.000.000 δρχ. για πιστώσεις έργων, που θα 
διευκολύνουν το έργο της αποκατάστασης (κατεδαφίσεις, 
μεταφορά και εγκατάσταση λυομένων, έργα υποδομής, 
λειτουργικές δαπάνες, απαλλοτριώσεις κ.λπ.) που θα βα¬ 
ρύνουν τον Προϋπολογισμό Δημοσίων Επενδύσεων της 
Γεν. Γραμματείας Δημοσίων Έργων του Υπουργείου Πε¬ 
ριβάλλοντος, Χωροταξίας και Δημοσίων Έργων των ετών 
1993, 1994, 1995, 1996 και 1997. 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Ο Αντιπρόεδρος Τα Μέλη 
Ακριβές Αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

ΑΠΟΦΑΣΕΙ Σ 

(5) 

Τροποποίηση της απόφασης ΕΝΠΘ 502/3/23.6.92 «1. 
Διακίνηση ιδιωτικών επιταγών μέσω του τραπεζικού 
συστήματος, 2. Τρεχούμενοι λογαριασμοί καταθέ¬ 
σεων». 

(Συνεδρίαση 519/5.2.93, θέμα 4) 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) Την απόφαση ΕΝΠΘ 502/3/23.6.92. 

β) Τα 1498/7.10.92 και 1651/23.10.92 (ΑΠ 8489 και 
8518) έγγραφα της Ένωσης Ελληνικών Τραπεζών. 

γ) Την 5502/21.12.92 (ΑΠ 8911) γνωμοδότηση της 
Διεύθυνσης Νομικών Υπηρεσιών της Τράπεζας της Ελλά¬ 
δος, αποφάσισε: 

να τροποποιήσει την απόφαση 502/3/23.6.92 και να 
καθορίσει τα ακόλουθα: 

1. Η χρέωση των λογαριασμών σε βάρος των οποίων σύ¬ 
ρονται οι επιταγές γίνεται με αξία (νεΙβυΓ) της ημερομη¬ 
νίας: 

α) πληρωμής των επιταγών από την πληρώτρια τράπεζα, 
εφόσον αυτές προσκομίζονται στην πληρώτρια τράπεζα 
για εξόφληση απευθείας από τους κομιστές τους, 

β) εμφάνισης των επιταγών σε γραφείο συμψηφισμού, 
εφόσον η πληρωμή τους γίνεται μέσω γραφείου συμψηφι¬ 
σμού, και 

γ) εξόφλησής τους από διαμεσολαβούσα τράπεζα, εφό¬ 
σον η εν λόγω τράπεζα εξοφλήσει την επιταγή στον κομι¬ 
στή την ημέρα κατάθεσής της σε αυτή προς είσπραξη και 
την προωθήσει αμέσως προς την πληρώτρια τράπεζα για 
πληρωμή. 

2. Αυξάνεται: α) από δραχμές διακόσιες χιλιάδες σε 
δραχμές τριακόσιες χιλιάδες (δρχ. 300.000) το καθοριζό¬ 
μενο από την απόφαση ΕΝΠΘ 502/3/23.6.92 (παρ. Β/4) 
όριο μέχρι του οποίου επιτρέπεται η κατόπιν συμφωνίας 
πιστωτικού ιδρύματος και καταθέτη δημιουργία χρεωστι¬ 
κού υπολοίπου στον τρεχούμενο λογαριασμό του και β) 
από δραχμές πενήντα χιλιάδες σε δραχμές διακόσιες χι¬ 
λιάδες (δρχ. 200.000) το καθοριζόμενο στην παρ. Β/7 της 
εν λόγω απόφασης όριο πέραν του οποίου επιβάλλονται οι 
προβλεπόμενες στην παράγραφο αυτή κυρώσεις για τους 
εκδότες ακάλυπτων επιταγών. 

3. Διευκρινίζεται ότι τα χρεωστικά υπόλοιπα των λογα¬ 
ριασμών καταθέσεων όψεως και των τρεχούμενων λογα¬ 
ριασμών καταθέσεων δεν θα αφαιρούνται από τα υπό¬ 
λοιπα των καταθέσεων, αλλά θα εμφανίζοντααι στη μη¬ 
νιαία κατάσταση κίνησης και υπολοίπων χορηγήσεων (Νο 
1) που υποβάλλουν οι τράπεζες στην Τράπεζα της Ελλά¬ 
δος. 

Κατά τα λοιπά οι διατάξεις της απόφασης ΕΝΠΘ 502/3/ 
23.6.92 παραμένουν αμετάβλητες. 

Από την απόφαση αυτή δεν προκαλείται δαπάνη σε βά¬ 
ρος του κρατικού προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Η Γραμματέας 
Ακριβές αντίγραφο 
Αθήνα, 20 Απριλίου 1993 

Η Γραμματέας 
Μ. ΚΑΡΑΜΠΕΛΑ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο Προεδρικό Διάταγμα 93/1993 αρμοδιότητας 
Υπουργείου Υγείας, Πρόνοιας και Κοινωνικών Ασφαλί¬ 
σεων, που δημοσιεύθηκε στο ΦΕΚ 39/22.3.1993 (τ.Α’) 
και αφορά «Καθορισμό αρμοδιοτήτων που διατηρούνται 
από τον Υπουργό Υγείας, Πρόνοιας και Κοινωνικών Ασφα¬ 
λίσεων» επιφέρονται οι πιο κάτω διορθώσεις: 

Στην παραγρ. 8 από το εσφαλμένο «διαδικασις» στο σω¬ 
στό «διαδικασίας», από το εσφαλμένο «περίλθαλψης» στο 
σωστό «περίθαλψης». 

Στην παραγρ. 28 από το εσφαλμένο «έγκριση» στο σω¬ 
στό «έγκρισης». 

Στην παραγρ. 33 από το εσφαλμένο «Ν.20π71»στο σω¬ 
στό «2071». 

Στην παραγρ. 44 από το εσφαλμένο «225/75Α » στο 
σωστό «225/57Α». 

Στην παραγρ. 46 από το εσφαλμένο «665/92» στο σω¬ 
στό «665/62». 

Στην παραγρ. 48 από το εσφαλμένο «Β.Δ/τος» στο σω¬ 
στό «Π.Δ/τος». 

Στην παραγρ. 54 από το εσφαλμένσ^ανασκης» στο σω¬ 
στό «ανάγκης». 

Στην παραγρ. 56 από το εσφαλμένο «θερομηνιοπλή- 
κτων» στο σωστό «θεομηνιοπλήκτων». 

Στην παραγρ. 58 από το εσφαλμένο «126» στο σωστό 
«16». 

Στην παραγρ. 61 από το εσφαλμένο «Ν. 1303/82» στο 
σωστό «Ν. 1302/82». 

Στην παραγρ. 64 από το εσφαλμένο «εκπροσωπου- 
ντος» στο σωστό «εκπληρούντος». 

Στην παραγρ. 65 από το εσφαλμένο «αρμοδιότητας» 
στο σωστό «αρμοδιότητος». 

Στην παραγρ. 66 από το εσφαλμένο «Ν. 1431/83» στο 
σωστό «Ν. 1431/84». 

Στην παραγρ. 72 διαγράφεται η φράση «εφόσον αυτοί 
ανάπτυξης νέων οικισμών και σε μη δικαιούχους». 

Στην παραγρ. 80 από το εσφαλμένο «τροποποίησ» στο 
σωστό «τροποποίηση». 

Στην παραγρ. 86 από το εσφαλμένο «παγίων» στο σω¬ 
στό «πάγιων». 

Στην παραγρ. 89 από το εσφαλμένο «Β.δ» στο σωστό 
«Β.Δ.». 

Στην παραγρ. 95 από το εσφαλμένο «σε λιγότερες» στο 
σωστό «με λιγότερες» «η έκδοση». 

Στην παραγρ. 97 από το εσφαλμένο «Β.δ, συντονισμού» 
στο σωστό «Β.Δ., συντονιστού». 

Στην παραγρ. 98 από το εσφαλμένο «Οι» στο σωστό 
«Οι,». 



742 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΩΤΟ) 


Στην παραγρ. 100 από το εσφαλμένο «10, ορών» στο 
σωστό «100, όρων». 

Στην παραγρ. 131 από το εσφαλμένο «ΦΕΚ 125/92» 
στο σωστό «123/92». 

Στην παραγρ. 142 από το εσφαλμένο «Ν. 2082» στο σω¬ 
στό «Ν. 2082/92». 

Στην παραγρ. 148 από το εσφαλμένο «κοινωνικών» στο 
σωστό «κοινωνικής». 

Στην παραγρ. 160 από το εσφαλμένο «Ν. 1579/88» στο 
σωστό «Ν. 1759/88». 


Στην παραγρ. 189 από το εσφαλμένο « Αρθρο» στο σω¬ 
στό «Αρθρων». 

Στην παραγρ. 191 από το εσφαλμένο «Ν.Δ. 2045/73» 
στο σωστό «Ν.Δ. 204/73». 

Στην παραγρ. 192 από το εσφαλμένο «δημόσιο» στο 
σωστό «δημοσίου». 

Στην παραγρ. 199 διαγράφεται η φράση «και διορισμός 
μελών στα Δ.Σ. των οργανισμών Κοινωνικής Ασφάλι¬ 
σης». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



